b'\n_START_ARTICLE_\nTeabeoperatsioon\n_START_PARAGRAPH_\nTeabeoperatsioon ehk infooperatsioon on teabes\xc3\xb5ja (infos\xc3\xb5ja), propaganda ja ideoloogilise v\xc3\xb5itluse temaatiliselt m\xc3\xa4\xc3\xa4ratletud osa. Teabeoperatsioonide l\xc3\xa4biviimine toimub ajakirjanduse, massikommunikatsiooni (televisiooni, raadio), meedia ja sotsiaalmeedia vahendusel. Eesm\xc3\xa4rgiks on inimeste teadvuse m\xc3\xb5jutamise kaudu saada poliitilist (uudised jms) v\xc3\xb5i majanduslikku (reklaam jms) tulemust._NEWLINE_Teabeoperatsioonid on kavandatud m\xc3\xb5jutama vastaste otsustamisprotsessi. Ps\xc3\xbchholoogilised operatsioonid on kavandatud m\xc3\xb5jutama suhtumist ja k\xc3\xa4itumist, saavutamaks vajalikke poliitilisi ja s\xc3\xb5jalisi eesm\xc3\xa4rke._NEWLINE_N\xc3\xa4iteks eraldi venekeelse telekanali loomine v\xc3\xb5imaldab teabeoperatsioonide l\xc3\xa4biviimist venekeelse vaatajaskonna seas ja vastupidi. Venemaa plaan hakata propagandat edastama eesti keeles (ja veel 29 keeles) v\xc3\xb5imaldab teabeoperatsioone l\xc3\xa4bi viia globaalsel tasandil.'